
HOGSKOLEN
I NARVIK




MØTEBOK 

HØGSKOLESTYRET
Møte 2/2004 – 3. mars 2004

Til stede:

Edel Storelvmo




Per Åge Ljunggren

Håkon With Andersen, til og med behandlingen av sak 18, men ikke på avstemmingen og ikke på sak 16



Gunnhill Andreassen

Torunn Hamran, til og med behandlingen av sak 18, men ikke på avstemmingen og ikke på sak 16
Ola Slagstad, ikke med på avstemmingen av sak 18



Bjørn Steinsvik




Wivi Ann Tingvoll, unntatt sak 16



Jørn Bergvill

Lene Karin Eikemo

Pål Gunnar Conradi Olsen

Fra administrasjonen:

Direktør Olav Soleng  

Økonomi- og personalsjef Eirin Fjeld Melund 

Forfall:

Eva Opshaug Teigen 
Observatører:

Ingen
SAKLISTE

SAK
12/04
GODKJENNING AV REFERAT, INNKALLING OG SAKLISTE

SAK
13/04
ORIENTERINGSSAKER

13.1  
Referat fra høgskolestyrets møte den 280104

13.2 
Referat fra IDF-møte 200204 med tjenestemannsorganisasjonene

13.3 
Utviklingen av kvalitetsarbeidet

13.4 
Aktiviteten på laboratoriene

13.5 
Orientering om samarbeidsutviklingen

SAK
14/04
RESTANSESAKER

SAK
07/04
GJENNOMGANG AV STRATEGISK PLAN  (Utsatt fra forrige møte)

SAK
15/04
TILSETTING PROFESSORAT

SAK
16/04
TILSETTING SOM INSTITUTTLEDER IHSV

SAK
17/04
BUDSJETTFORSLAG 2005

SAK
18/04
ENERGISATSINGEN

SAK
19/04
TERMINPLAN FOR STUDIEÅRET 2004/2005

SAK
20/04
OPPNEVNING AV MEDLEMMER TIL KLAGENEMNDEN 

SAK
21/04
GODKJENNING AV STUDIEPLANER 

SAK
22/04
OPPTAKSRAMMER OG ADGANG TIL STUDIER VED HØGSKOLEN

I NARVIK STUDIEÅRET 2004/05.

SAK
23/04
EVENTUELT

SAK
12/04
GODKJENNING AV REFERAT, INNKALLING OG SAKLISTE

Sak 16 tas som siste sak på møtet pga inhabilitet

Møtebok 1/04, innkalling og sakliste ble godkjent

SAK
13/04
ORIENTERINGSSAKER

Orienteringssakene ble tatt til orientering

SAK
14/04
RESTANSESAKER

Restansesakene ble tatt til etterretning

SAK
07/04
GJENNOMGANG AV STRATEGISK PLAN  (Utsatt fra forrige møte)

Enstemmig vedtak:

Styret ber om å få framlagt et forslag til revidert strategisk plan til junimøtet 2004. Styret viser ellers til de føringer som ble gitt under styrebehandlingen.

SAK
15/04
TILSETTING PROFESSORAT

Enstemmig vedtak:

Det foretas ikke tilsetting i professorat i romteknologi.  Stillingen lyses ut på nytt.

SAK
16/04
TILSETTING SOM INSTITUTTLEDER IHSV

Wivi-Ann Tingvoll fratrådte under behandlingen av saken

Enstemmig vedtak:

Else Marie Strøm tilsettes som instituttleder for en periode som utløper 30.04.05.

SAK
17/04
BUDSJETTFORSLAG 2005

Enstemmig vedtak:

Høgskolestyret godkjenner budsjettforslag 2005. 
SAK
18/04
ENERGISATSINGEN

Enstemmig vedtak:

Høgskolens energisatsing organiseres som et prosjekt direkte underlagt ledelsen.  Det skal opprettes en prosjektgruppe der det også skal være med representanter fra næringslivet.  Rektor får fullmakt til i samarbeid med instituttlederne å opprette prosjektgruppen.

Til neste møte skal det fremlegges et budsjett for prosjektet på om lag 500.000.  Dette innebærer en budsjettrevidering for hele institusjonen.

Det kan utlyses to fagstillinger snarest mulig, og en tredje så snart vilkårene ligger til rette for det (jf saksfremlegget). 

Innen november 2004 skal et nytt studietilbud på Bachelornivå i energiteknikk foreligge.  Dette skal blant annet bygge på det nåværende tilbudet i Elkraftteknikk. Den faglige kvaliteten  for de studentene som er i et studieløp på Elkraftteknikk skal sikres.

SAK
19/04
TERMINPLAN FOR STUDIEÅRET 2004/2005

Enstemmig vedtak:

Styret  fastsetter  følgende rammer for terminplanen,  studieåret 2004/2005:

1. 
Høstsemester 2004

16.08.04 – 21.12.04

Vårsemester 2005

03.01.05 – 17.06.05

Sommerperioden 2005
27.06.04 – 12.08.05



Høstsemester 2005

15.08.04 – 21.12.05

Studieadministrasjonen fastsetter, etter forslag fra instituttene, detaljert termin- og eksamensplan for studieåret 2004/2005 i god tid før studiestart høsten 2004.

SAK
20/04
OPPNEVNING AV MEDLEMMER TIL KLAGENEMNDEN 

Pål Gunnar Conradi Olsen fratrådte under avstemmingen.
Enstemmig vedtak: 

Følgende medlemmer oppnevnes: 

1) Leder og nestleder: 
Gisle Nordstrand reoppnevnes som leder med Arne Kirkerud som nestleder. 

2) Studentrepresentanter:

Astrid Hoel Johansen med vara Tom Formo Austvik 
Bengt Strand med vara Pål Gunnar Conradi Olsen 
Studentrepresentantene oppnevnes årlig etter forslag fra Studentparlamentet.  

3) Tjenestemannsorganisasjonene oppnevner 2 medlemmer med personlig vararepresentant. 

SAK
21/04
GODKJENNING AV STUDIEPLANER 

Enstemmig vedtak:

Rektor får delegert fullmakt fra Høgskolestyret til å godkjenne studieplaner som gjelder fra høsten 2004, samt endringer i tidligere godkjente studieplaner. Som en kvalitetssikring skal likevel minst en femtedel av studieplanene legges frem for styret til behandling.

SAK
22/04
OPPTAKSRAMMER OG ADGANG TIL STUDIER VED HØGSKOLEN

I NARVIK STUDIEÅRET 2004/05.

Enstemmig vedtak:

1. Høgskolestyret fastsetter følgende opptakskrav for studier ved Høgskolen i Narvik:

Generelt:  

Grunnutdanningene: Realkompetanse vurderes, i forhold til det aktuelle studieprogram, for alle søkere som ønsker dette og oppfyller følgende krav:

· Søkere som er eller fyller 25 år i opptaksåret.

· Har minimum 3 års relevant praksis.

Videreutdanningene: Vurderes særskilt.

Reglene for generell studiekompetanse er fastsatt i ”Forskrift om opptakskrav til grunnutdanninger ved universiteter og høgskoler, fastsatt av departementet 14. november 2002 (Rundskriv F-033-02)” med endringer av 28. november 2003(Rundskriv F-23-03). 
For rangering av søkere gjelder ”Forskrift om rangering av søkere ved opptak til grunnutdanninger ved universiteter og høgskoler, fastsatt av departementet 14. desember 1999 med endringer av 21. november 2000, 5. januar 2001, 20. desember 2001 og 13. desember 2002 (Rundskriv F-53-01)”.

A)  1-årig Forkurs for ingeniør- og maritim utdanning:

Søkerne deles inn i tre grupper der minstekravet er følgende:

1. Fullført Grunnkurs og VKI fra studieretninger som ikke gir generell studiekompetanse.

2. Fullført VKII fra studieretninger som gir generell studiekompetanse. 

3. Grunnskole og minst 5 års praksis.

Utenlandske søkere til forkurs
Utenlandske søkere kan tas opp med utgangspunkt i de samme krav som gjelder for norske søkere. For søkere utenfor Norden settes det krav til tilstrekkelige kunnskaper i norsk og engelsk. Norskkravet er oppfylt med krav som gjelder for opptak til høgre utdanning. Alternativ dokumentasjon på norsk-kunnskaper kan godkjennes, som for eksempel Trinn 2 for utenlandske studenter eller Mellomtrinnet Bergenstesten. De som mangler denne dokumentasjonen, må ta en opptaksprøve i norsk. 

Engelsk kan dokumenteres med vitnemål fra videregående opplæring i hjemland eller Norge, alternativt etter de samme regler som gjelder for opptak til høgre utdanning.

Utenlandske søkere som ikke kan poengberegnes, gis en vurdering med utgangspunkt i all dokumentert utdanning og praksis. 

B) Master i teknologi, 2-årig:

1. Bachelor i ingeniørfag (treårig høgskoleingeniør) eller  toårig ingeniørhøgskole for fagskoleteknikere etter spesielt opplegg innenfor relevante fagområder.

2. Toårig ingeniørhøgskole med ettårig påbygging innenfor de relevante fagområder, eventuelt ettårig ingeniørhøgskole for fagskoleteknikere med samme påbygging

3. Tilsvarende utdanning etter særskilt vurdering.

Innenfor ett av de ovenfor nevnte utdanningsløp må det inngå fordypning i fag, emne eller emnegruppe av minimum 80 studiepoengs omfang eller integrert utdanning av minimum 120 studiepoengs omfang innenfor fagområdet for mastergrad.

Til alle masterstudiene i teknologi er det satt krav til forkunnskaper i matematikk/statistikk på 30 studiepoeng, som tilsvarer Matematikk 1, 2 og 3 pluss statistikk/sannsynlighetsregning i rammeplanen for treårig Bachelor i ingeniørfag.

Tilleggspoeng.

· Ingeniørpraksis etter fullført studium som danner grunnlag for opptak gir 1,0 poeng pr. år for inntil 3 år.

· Dersom det ved prøveopptak viser seg at det ene kjønn vil utgjøre mindre enn 40% av studentmassen, gis inntil 2,0 fordelspoeng til den underrepresenterte gruppen slik at studie​plassen fordeles jevnest mulig mellom kjønnene.

C) Bachelor  i ingeniørfag og Master i teknologi, 3+2 år:  

1. Generell studiekompetanse med tilleggskravene 3MX og 2FY.
 Spesielle opptakskrav er beskrevet i ”Forskrift om opptakskrav til grunnutdanninger ved universiteter og høgskoler, fastsatt av departementet 14. november 2002 (Rundskriv F-033-02)”.
2. Teknisk fagskole avsluttet innen 1999 (gammel ordning) . Fra og med studieåret 2005-2006 må søkere med 2-årig teknisk fagskole dokumentere bestått 3MX.

3. Forkurs for ingeniør- og maritim utdanning.

4. Realkompetanse med spesielle opptakskrav.

Søkere som taes inn på Master i teknologi, 3+2 (og som i realiteten har fått forhåndsløfte til den 2-årige påbygningen) kan gå videre etter 3 år under forutsetninger av bestått bachelor i ingeniørfag samt bestått Matematikk 3.

D)  Bachelor i ingeniørfag via treterminsordningen:  

1. Generell studiekompetanse.

2. Realkompetanse.

3. Ved ledig kapasitet kan følgende tas opp:

· Teknisk fagskole.

· Forkurs for ingeniør- og maritim utdanning.

E) Bachelor i yrkesfag:  

· Generell studiekompetanse + fag-/svennebrev og minimum 2 års yrkespraksis etter fullført fagbrev.

· Realkompetanse: Fagbrev/svennebrev/off.godkjent sertifisering og 3 års relevant praksis eller 5 års relevant praksis (uten fagbrev).

F) Bachelor i sykepleie:  

· Generell studiekompetanse 

· Realkompetanse.

Andre utdanninger:

Data/IT for helsepersonell, 60 studiepoeng:

· Profesjonsutdanning innen helse-/omsorg-/sosialsektoren og ett års helse-/omsorg-/sosialfaglig praksis.

· Tilsvarende utdanning etter særskilt vurdering.

Datateknikk, 60 studiepoeng og:

· Bachelor i ingeniørfag eller 2-årig ingeniørutdanning.

· Tilsvarende utdanning etter særskilt vurdering.

Praktisk økonomi og ledelse, 60 studiepoeng:
· Minimum et år høyere utdanning – 60 studiepoeng.

Rusforebyggende arbeid, 60 studiepoeng:
· 3-årig helse-/sosialfaglig og pedagogisk utdanning eller annen relevant 3-årig høgskoleutdanning. 

· Universitetsutdanning tilsvarende minimum 120 studiepoeng og minst ett års yrkesrettet praksis etter endt utdanning

· Profesjonsutdanninger av eldre dato gir grunnlag for opptak

· Tilsvarende utdanning etter særskilt vurdering.

Praktisk pedagogisk utdanning:
· Fullført allmennfaglig universitets- eller høgskoleutdanning av minimum tre års omfang.

· Fullført tre - årig profesjonsrettet universitets- eller høgskoleutdanning og minimum to års yrkespraksis.

· Fag-/svennebrev eller annen fullført treårig yrkesutdanning på videregående nivå, generell studiekompetanse, yrkesteoretisk utdanning og minimum to års yrkespraksis.
· Tilsvarende utdanning etter særskilt vurdering.

Videreutdanning i matematikk for lærere i grunnskolen:
· Lærerutdanning fra høgskole eller universitet.

· For å få godkjent realkompetanse må søkeren fylle minst 25 år i opptaksåret og dokumentere relevant utdanning og/eller arbeidserfaring. 

Videreutdanning i matematikk for lærere i videregående skole:
· Undervisningskompetanse i minst ett fag på videregående skole, 3MX pluss 30 studiepoeng matematikk.

· For å få godkjent realkompetanse må søkeren fylle minst 25 år i opptaksåret og dokumentere relevant utdanning og/eller arbeidserfaring. 
2. Styret setter følgende opptaksbegrensninger pr. år:

Bachelor i ingeniørfag: 
Ikke over 90 studenter til sammen ved datateknikk og5-årig master i teknologi - Data/IT.

Bachelor i sykepleie: 
50 studenter

Master i teknologi 5-årig: 
Åpent studium, dog ikke over 90 studenter til sammen ved Bachelor i ingeniørfag - datateknikk og5-årig master i teknologi - Data/IT

Master i teknologi 2-årig: 
Åpent studium, dog ikke over 25 studenter ved Data/IT.

Studieadministrasjonen gis fullmakt til å vurdere og fastsette eventuelle andre opptaksbegrensinger underveis i søkeprosessen.

SAK
23/04
EVENTUELT

Det var ingen saker til eventuelt
Møtets varighet:
3. mars 2004 kl 10.00 – 12.00 møte med NORUT Teknologi AS




kl 12.00 – 16.00 styremøte
Neste styremøte:
Torsdag 22. april 2004 kl. 10.00 – 16.00

Olav Soleng 

direktør 

Møtebok 2/2004 høgskolestyremøte 3. mars 2004

